Diari Oficial de la Generalitat Valenciana


Sumari del DOGV 2947, del 07-03-1997 (1997/839876)

RESOLUCIÓ de 25 de febrer de 1997, de la direcció general de personal, de la Conselleria de Cultura, Educació i Ciència, per la qual s'adscriuen els funcionaris docents del cossos de professors d'Ensenyament Secundari i professors tècnics de Formació Professional als llocs de treball corresponents a les especialitats derivades de l'ordenació de la Formació Professional Específica.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2947

Data del DOGV
:   07-03-1997

Secció del DOGV
:   AUTORITATS I PERSONAL

Número del document
:   1997/839876


Data del document
:   25-02-1997

Organisme emissor


Tipus de document
:   Resolució

Correcció d'errades

RESOLUCIÓ de 25 de febrer de 1997, de la direcció general de personal, de la Conselleria de Cultura, Educació i Ciència, per la qual s'adscriuen els funcionaris docents del cossos de professors d'Ensenyament Secundari i professors tècnics de Formació Professional als llocs de treball corresponents a les especialitats derivades de l'ordenació de la Formació Professional Específica.  
El Reial Decret 1.635/1995, de 6 d'octubre, va establir la normativa per a l'adscripció del professorat dels cossos docents de professors d'Ensenyament Secundari i professors tècnics de Formació Professional a les especialitats pròpies de la Formació Professional Específica.  
Per Ordre de 19 de novembre de 1996, de la Conselleria de Cultura, Educació i Ciència, es van determinar les places de les noves especialitats de la Formació Professional en els instituts de la Comunitat Valenciana, a l'efecte de procedir a l'adscripció dels funcionaris amb destinació definitiva en les places de l'antiga Formació Professional.  
Per al desenvolupament de la disposició final primera, es van dictar les instruccions de 16 de desembre de 1996, de la Direcció General de Personal i de la Direcció General d'Ordenació i Innovació Educativa i Política Lingüística, sobre el procediment de realització de l'adscripció dels funcionaris dels cossos de professors d'Ensenyament Secundari i professors tècnics de Formació Professional als llocs de treball corresponents a les especialitat derivades de l'ordenació de la Formació Professional Específica. Una vegada realitzats els procediments establits en aquestes instruccions, resolc:  
Adscriure a les especialitats derivades de l'ordenació de la Formació Professional Específica els funcionaris de carrera dels cossos de professors d'Ensenyament Secundari i professors tècnics de Formació Professional amb destinació definitiva que figuren en l'annex, amb la indicació del centre de destinació i l'especialitat.  
Contra aquesta resolució, que posa fi a la via administrativa (d'acord amb el que preceptua l'article 109, en relació amb la disposició addicional novena, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú), podrà interposar-se recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors a partir de la seua publicació, i, amb caràcter previ, requerirà una comunicació a l'òrgan de dictà l'acte impugnat, d'acord amb el que disposa l'article 110.3 de l'esmentada Llei 30/1992.  
València, 25 de febrer de 1997.- El director general de Personal: Jesús Francisco Martín Burgos.